b"\n_START_ARTICLE_\nMauro Ravni\xc4\x87 Trevisan\n_START_SECTION_\nTraject\xc3\xb2ria\n_START_PARAGRAPH_\nRavnic va debutar amb el club de la seua ciutat natal, el HNK Rijeka, el 1977. Hi va disputar onze campanyes amb aquest equip (155 partits), fins que el 1988 \xc3\xa9s fitxat pel Real Valladolid. A l'equip castell\xc3\xa0 gaudeix de la titularitat i disputa gaireb\xc3\xa9 un centenar de partits en els quatre anys que hi passa, alternant-se amb el porter \xc3\x81ngel Lozano._NEWLINE_Posteriorment, l'any 1992 fitxa per la UE Lleida, amb la qual hi puja a Primera Divisi\xc3\xb3 la temporada 93/94, el darrer de Ravnic com a jugador professional. Eixe any juga 37 partits de Lliga._NEWLINE_Una vegada retirat, Ravnic va ocupar el c\xc3\xa0rrec d'entrenador de porters del Real Valladolid i d'encarregat del futbol base de la UE Lleida. Tamb\xc3\xa9 ha ocupat el lloc d'entrenador en diversos equips catalans de divisions inferiors, com l'AE Prat o el FC Benavent._NEWLINE_El juny de 2010, el FC Benavent de Tercera Divisi\xc3\xb3 es fusion\xc3\xa0 amb el CFJE Asc\xc3\xb3 EF per formar el FC Asc\xc3\xb3, del qual \xc3\xa9s entrenador actualment.\n_START_SECTION_\nInternacional\n_START_PARAGRAPH_\nRavnic va disputar sis partits internacionals amb la selecci\xc3\xb3 iugoslava, entre 1986 i 1987."